Ilesia de Sant Andreu de Satué

A ilesia de Sant Andreu de Satué (iglesia de San Andrés de Satué en castellano) ye una ilesia aragonesa que se troba situada en o lugar de Satué, municipio de Samianigo y comarca de l'Alto Galligo. Adedicada a sant Andreu apóstol, se debantó en os sieglos X-XI en piedra picata en estilo romanico y fa parte d'o grupo d'ilesias de Sarrablo. Ye protechida legalment con a suya declaración como Bien d'Intrés Cultural dende l'anyo 1982. Historia Ta Antonio Durán Gudiol, ye un edificio devantau en primerías d'o sieglo XI, encara que ta d'atros ye d'os anyos 1050-1060. Mientres a Guerra Civil espanyola o templo padeixió bellos danyos. En os anyos 1970 l'asociación Amigos del Serrablo en fació a reconstrucción. Arquitectura Ye una ilesia que nomás poseye que una sola nau, en forma de rectanglo, con un tellau en fusta, a dos auguas. A nau remata en un presbiterio, estando cubierta con una vuelta de canyón. O suyo abside ye semicercular. Poseye decoración exterior, en forma de cinco arcuacions lombardas que descargan en lesenas sobre calcil (a ilesia de Sant Pero de Larrede en poseye 7). A suya torre-campanal ye posterior. Vinclos externos Se veigan as imáchens de Commons sobre a ilesia de Sant Andreu de Satué. (es) San Andrés de Satué en www.RutasConHistoria.es. (es) San Andrés de Satué en www.RomanicoAragones.com. (es) Satué en www.AragonRomanico.com. Referencias